b'\n_START_ARTICLE_\nStephen King\n_START_SECTION_\nAccident de cotxe\n_START_PARAGRAPH_\nL\'estiu de 1999, King es trobava a la meitat d\'una novel\xc2\xb7la anomenada On Writing: A Memoir of the Craft. En aquest per\xc3\xadode, havia acabat la secci\xc3\xb3 de mem\xc3\xb2ries i havia abandonat el llibre per uns divuit mesos, a causa de la inseguretat de com continuar o si molestaria a tercers. King relata que va ser el primer llibre que va haver d\'abandonar des que va escriure The Stand d\xc3\xa8cades abans. Havia pres la decisi\xc3\xb3 de continuar amb el llibre, el 17 de juny, va escriure una llista de preguntes que li havien fet amb freq\xc3\xbc\xc3\xa8ncia sobre la seva forma d\'escriure, al mateix temps que altres que li hauria agradat que li haguessin fet; el 18 de juny, va escriure quatre p\xc3\xa0gines de l\'esmentat llibre._NEWLINE_El 19 de juny, a les 4:30 de la tarda aproximadament, King caminava pel voral dret de la ruta 5 de North Novell. El conductor Bryan Smith, distret per un rottweiler incontrolat que es movia a la part posterior del seu cotxe marca Dodge Caravan de 1985, va atropellar King, que va aterrar en una rasa d\'uns 4 metres de profunditat del paviment de la carretera de la ruta 5._NEWLINE_L\'ajudant del comissari del comtat d\'Oxford, Matt Baker, va gravar una cinta en la qual els testimonis deien que el conductor no condu\xc3\xafa massa r\xc3\xa0pid ni amb imprud\xc3\xa8ncia. Baker tamb\xc3\xa9 va informar King que havia estat atropellat per l\'esquena. A la p\xc3\xa0gina web oficial de Stephen King es comenta que aix\xc3\xb2 no \xc3\xa9s veritat, ja que King caminava de cara al tr\xc3\xa0nsit._NEWLINE_King estava prou conscient per donar els nombres de tel\xc3\xa8fon de la seva fam\xc3\xadlia a l\'ajudant del comissari per a poder contactar amb ells, tot i que estava patint un dolor considerable. L\'escriptor va ser portat a l\'Hospital Northern Cumberland per a portar-lo des d\'all\xc3\xa0 a l\'Hospital Central de Maine amb helic\xc3\xb2pter. Les seves ferides -el pulm\xc3\xb3 dret col\xc2\xb7lapsat, m\xc3\xbaltiples fractures a la cama dreta, laceraci\xc3\xb3 del cuir cabellut i un maluc trencat- el van mantenir a l\'hospital fins al 9 de juliol, gaireb\xc3\xa9 tres setmanes ingressat._NEWLINE_Aquest mateix any, King va acabar la major part de From a Buick 8, novel\xc2\xb7la on un dels protagonistes resulta mort en un accident de cotxe. De les terror\xc3\xadfiques semblances amb el seu propi accident, King diu que va intentar "donar massa import\xc3\xa0ncia al fet". La novel\xc2\xb7la Misery, escrita el 1987, tamb\xc3\xa9 tracta d\'un escriptor que es fereix de gravetat en un accident de cotxe, tot i que la novel\xc2\xb7la tracta sobre la malaltia mental d\'un fan de l\'escriptor._NEWLINE_Despr\xc3\xa9s de cinc operacions en deu dies i ter\xc3\xa0pia f\xc3\xadsica, King va poder reprendre la novel\xc2\xb7la On Writing que havia hagut de deixar a mitges a causa de l\'accident, tot i que encara patia dolors al maluc i nom\xc3\xa9s podia seure durant quaranta minuts fins que el dolor es fes insuportable. El seu estat f\xc3\xadsic ha millorat des d\'aleshores._NEWLINE_L\'advocat de King i dues persones m\xc3\xa9s van comprar la furgoneta de Smith per 1.500 d\xc3\xb2lars per impedir que fos subhastada per Internet. Smith, un operari de la construcci\xc3\xb3 amb baixa laboral va morir el setembre de l\'any 2000 mentre dormia, a l\'edat de 43 anys.\n_START_SECTION_\nEstil\n_START_PARAGRAPH_\nAl llibre On Writing: A Memoir of the Craft, King descriu el seu estil d\'escriptura de gran longitud i profunditat. Creu que per fer una bona hist\xc3\xb2ria s\'ha de crear una petita llavor i deixar que la hist\xc3\xb2ria creixi i es desenvolupi a partir d\'aqu\xc3\xad. Generalment comen\xc3\xa7a les seves hist\xc3\xb2ries sense saber com acabaran._NEWLINE_\xc3\x89s conegut per la seva qualitat de detalls, continu\xc3\xaftat i refer\xc3\xa8ncies internes; moltes de les seves hist\xc3\xb2ries es veuen lligades per personatges secundaris, pobles ficticis o fets de llibres passats._NEWLINE_Els seus llibres contenen refer\xc3\xa8ncies a la hist\xc3\xb2ria i cultura dels Estats Units, particularment a la part m\xc3\xa9s fosca i horrorosa d\'aquesta. Les refer\xc3\xa8ncies estan plasmades amb hist\xc3\xb2ries dels personatges, en les quals s\'expliquen alguns dels seus temors. Algunes refer\xc3\xa8ncies inclouen el crim, la guerra (especialment la del Vietnam), i el racisme._NEWLINE_King utilitza un estil de narraci\xc3\xb3 bastant normal, referint-se als seus fans com a "lectors constants" o "amics i ve\xc3\xafns". El seu estil contrasta els temes obscurs amb les hist\xc3\xb2ries._NEWLINE_Stephen King t\xc3\xa9 una senzilla f\xc3\xb3rmula per poder escriure b\xc3\xa9: "Llegeix quatre hores al dia i escriu quatre hores al dia. Si no trobes temps per fer-ho no et podr\xc3\xa0s convertir en un bon escriptor".\n_START_SECTION_\nVisi\xc3\xb3 del m\xc3\xb3n\n_START_PARAGRAPH_\nLes novel\xc2\xb7les de King estan constru\xc3\xafdes basant-se en una visi\xc3\xb3 constant del m\xc3\xb3n, descrita m\xc3\xa9s clarament a Insomnia i The Dark Tower. En aquesta visi\xc3\xb3, descriu l\'exist\xc3\xa8ncia metaf\xc3\xb2rica d\'una torre fosca, ubicada en un paisatge de flors vermelles. En aquesta torre hi ha diversos nivells, amb entitats a cada un. Algunes s\xc3\xb3n hostils, altres bones. Moltes de les seves novel\xc2\xb7les prenen lloc en aquest univers fictici, i alguns personatges es relacionen amb fets d\'altres hist\xc3\xb2ries._NEWLINE_Aquest concepte est\xc3\xa0 basat en el pensament de Lovecraft i els seus mites.\n_START_SECTION_\nActualment\n_START_PARAGRAPH_\nEl 1996, King va guanyar el premi 0. Henry Award per la seva hist\xc3\xb2ria "The Man in the Black Suit". El 2003, King va ser honorat amb el premi a la traject\xc3\xb2ria de National Book Awards, que va causar un avalot entre la comunitat liter\xc3\xa0ria per l\'elecci\xc3\xb3 de l\'escriptor, especialment per part del cr\xc3\xadtic literari Harold Bloom._NEWLINE_Stephen King va escriure sis llibres amb el pseud\xc3\xb2nim de Richard Bachman. King va fer un enterrament fals per Bachman despr\xc3\xa9s que el secret fos descobert, la qual cosa va inspirar el llibre The Dark Half. King va escriure una hist\xc3\xb2ria curta sota el nom de John Swithen, The Fifth Quarter, que es va tornar a publicar el 1993 sota el nom de Stephen King_NEWLINE_El 2002, King va anunciar que deixaria d\'escriure, motivat aparentment per la frustraci\xc3\xb3 de les seves lesions, que l\'incomodaven i li redu\xc3\xafen l\'energia. Des d\'aleshores ha escrit alguns llibres per\xc3\xb2 a un ritme menor que abans._NEWLINE_Des del 2003, King ha donat el seu punt de vista sobre la cultura popular en una columna de l\'\xc3\xbaltima p\xc3\xa0gina de la revista Entertainment Weekly, normalment cada tres setmanes. La columna es titula The Pop Of King, una refer\xc3\xa8ncia a The King of Pop ("el rei del pop" en angl\xc3\xa8s), Michael Jackson._NEWLINE_L\'octubre de 2005, King va firmar un contracte amb Marvel Comics; seria el seu primer projecte oficial, ja que als anys 80 va participar en un c\xc3\xb2mic per lluitar contra la fam d\'\xc3\x80frica. La idea seria estendre la seva s\xc3\xa8rie The Dark Tower. La s\xc3\xa8rie la il\xc2\xb7lustrar\xc3\xa0 l\'artista Jae Lee, guanyador del premi Eisner. Marvel va anunciar que el projecte s\'endarreriria fins al 2007, perqu\xc3\xa8 King tingu\xc3\xa9s el temps i la dedicaci\xc3\xb3 necessaris._NEWLINE_El gener de 2006 King va apar\xc3\xa8ixer a la primera entrega d\'Amazon Fishbowl, presentada per Bill Maher.\n_START_SECTION_\nFam\xc3\xadlia\n_START_PARAGRAPH_\nStephen King viu a Bangor (Maine) amb la seva esposa Tabitha King, que \xc3\xa9s novel\xc2\xb7lista. T\xc3\xa9 una altra casa al districte Western Lakes de Maine. King passa l\'hivern a la seva mansi\xc3\xb3 amb vistes al mar ubicada a Sarasota (Florida). Fa poc va construir-se una casa a Connecticut. Els seus tres fills Naomi Rachel, Joe Hill (que apareix a la pel\xc2\xb7l\xc3\xadcula Creepshow) i Owen Phillip, s\xc3\xb3n majors d\'edat i s\'han independitzat. Owen va publicar el 2005 la seva primera col\xc2\xb7lecci\xc3\xb3 d\'hist\xc3\xb2ries titulada We\'re All in This Together: A Novella and Stories.\n_START_SECTION_\nAltres escriptors\n_START_PARAGRAPH_\nKing \xc3\xa9s un gran admirador de l\'escriptor Lovecraft i ha usat diverses de les seves t\xc3\xa8cniques (com la connexi\xc3\xb3 d\'hist\xc3\xb2ries dels seus llibres, l\'\xc3\xbas de retalls de diari, transcripcions de prova, altres materials de documentaci\xc3\xb3 i l\'\xc3\xbas de pobles ficticis com "Castle Rock" i "Derry") a les seves novel\xc2\xb7les, per\xc3\xb2 es diferencia d\'aquest per la seva caracteritzaci\xc3\xb3 extensa, un di\xc3\xa0leg efectiu i hist\xc3\xb2ries amb bons finals, tot aix\xc3\xb2 inexistent als relats de Lovecraft._NEWLINE_Edgar Allan Poe, un dels pares del g\xc3\xa8nere del terror contemporani, ha tingut una gran influ\xc3\xa8ncia a les hist\xc3\xb2ries de King. Un bon exemple \xc3\xa9s The Shining. El text extret d\'aquest, "I la mort vermella va dominar sobre totes les altres," (en angl\xc3\xa8s "And the red death held sway over all,") recorda l\'original, "I la foscor i la decad\xc3\xa8ncia de la mort vermella mantenen un domini il\xc2\xb7limitat per sobre dels altres" (en angl\xc3\xa8s "And Darkness and Decay and the red Death held illimitable dominion over all,") contingut a l\'obra La m\xc3\xa1scara de la muerte roja de Poe. La novel\xc2\xb7la de King \xc3\xa9s an\xc3\xa0loga al petit relat de Poe d\'una forma for\xc3\xa7a precisa. Els dos escriptors comparteixen l\'\xc3\xbas dels Doppelg\xc3\xa4nger, tot i que el tema est\xc3\xa0 present a la majoria d\'obres de terror i no es pot especificar un sol autor. A m\xc3\xa9s, l\'argument del relat curt titulat Dolan\'s Cadillac \xc3\xa9s en comparaci\xc3\xb3 gaireb\xc3\xa9 id\xc3\xa8ntic a la novel\xc2\xb7la de Poe anomenada The Cask of Amontillado), parafrasejant el fam\xc3\xb3s al\xc2\xb7legat de Fortunato, "per l\'amor de D\xc3\xa9u, Montresor!" (en angl\xc3\xa8s "for the love of God, Montresor!"=_NEWLINE_King ha declarat la seva admiraci\xc3\xb3 per un autor menys prol\xc3\xadfic: Shirley Jackson. La novel\xc2\xb7la Salem\'s Lot comen\xc3\xa7at amb la cita del llibre The Haunting of Hill House de Jackson. Tony, un amic imaginari de The Shining t\xc3\xa9 certa relaci\xc3\xb3 amb un altre amic imaginari, tamb\xc3\xa9 anomenat Tony, del llibre Hangsaman de Jackson. Tamb\xc3\xa9 hi ha algunes similituds entre els personatges Carrie de Carrie i Eleanor de The Haunting of Hill House. King va declarar que Carrie estava basada en dues v\xc3\xadctimes d\'ab\xc3\xbas escolar a l\'escola que va con\xc3\xa8ixer. Una escena fonamental de Storm of the Century est\xc3\xa0 basada en el llibre de Jackson titulat The Lottery._NEWLINE_I finalment, una de les seves influ\xc3\xa8ncies va ser John D. MacDonald. King ha estat un gran fan de MacDonald al llarg de la seva vida, i el deute que deu al vell escriptor sembla clara. De la mateixa manera que King \xc3\xa9s un mestre del g\xc3\xa8nere del terror, MacDonald \xc3\xa9s bastant popular en el g\xc3\xa8nere criminal\xc3\xadstic. King va aprendre molt de l\'art de penetrar a la ment dels personatges, usat per MacDonald. La manera en qu\xc3\xa8 els dos escriptors descriuen els personatges, tot i que de diferent estil, s\xc3\xb3n for\xc3\xa7a semblants. King i MacDonald demostren una gran dedicaci\xc3\xb3 al seu treball, dedicant-hi for\xc3\xa7a hores di\xc3\xa0riament. King ha dedicat la novel\xc2\xb7la Sun Doc a MacDonald, dient "Et trobo a faltar, vell amic."_NEWLINE_Per la seva popularitat, King se sol comparar amb Dean Koontz], i alguns admiradors desitgen llegir un llibre escrit per tots dos. Ambd\xc3\xb3s escriptors han declarat la impossibilitat del projecte, la ra\xc3\xb3 principal \xc3\xa9s l\'h\xc3\xa0bit de King de tenir personatges amb una vida miserable, i Koontz t\xc3\xa9 l\'h\xc3\xa0bit d\'escriure finals feli\xc3\xa7os per a la majoria dels seus llibres._NEWLINE_King ha escrit dues novel\xc2\xb7les col\xc2\xb7laborant amb Peter Straub, The Talisman i Black House._NEWLINE_King ha comentat que tenen previst escriure el tercer i \xc3\xbaltim llibre de la saga, per\xc3\xb2 no ha proposat cap data._NEWLINE_A m\xc3\xa9s a m\xc3\xa9s, King ha escrit la novel\xc2\xb7la de no-ficci\xc3\xb3 Faithful amb el novel\xc2\xb7lista Stewart O\'Nan.\n_START_SECTION_\nPel\xc2\xb7l\xc3\xadcules basades en llibres de Stephen King\n_START_PARAGRAPH_\nDiverses obres de Stephen King han estat portats al cinema, aquests s\xc3\xb3n:'